|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

7 юли 2025 г.

**Рекорден брой геймъри взеха участие в турнирите на А1 по време на Aniventure Comic Con 2025**

* Турнирите по League of Legends, Clash Royale, Brawl Stars, Counter-Strike 2 и FC25 бяха част от А1 Gaming League – най-голямата лига за електронни спортове в България.
* А1 организира и най-големия мобилен шампионат за годината с водещи Слави The Clashers и Dimo Academy.
* През двата дни на събитието трафикът на данни достигна общо 1500 GB.

Гейминг маратонът на А1, който традиционно се провежда по време на Aniventure Comic Con, отново беше сред акцентите на фестивала през 2025 г. В рамките на събитието бяха организирани турнири по League of Legends, Clash Royale, Brawl Stars, Counter-Strike 2 и FC25. През изминалия уикенд Inter Expo Center събра над 27 000 фенове на гейминга, анимето и мангата, като 800 геймъри от различни възрасти се включиха в съревнованията за награден фонд от близо 12 000 лева. Турнирите бяха част от [А1 Gaming League](https://a1gaming.bg/) – най-голямата лига за електронни спортове у нас, която А1 развива последователно от 2018 г.

Турнирите по Counter-Strike 2 и FC25 предложиха награден фонд от 2200 лева всеки. По време на ComicCon А1 проведе и най-големия мобилен шампионат за годината с турнири по Brawl Stars и Clash Royale, където заложеният награден фонд достигна 4900 лева, а водещи бяха Слави The Clashers и Dimo Academy. League of Legends също беше важна част от гейминг маратона, като А1 организира два турнира с общ награден фонд от 2200 лева.

В района на Aniventure ComicCon мобилната мрежа на А1 беше активно използвана от близо 10000 уникални потребители, като около 3500 от тях се възползваха от възможностите на 5G ULTRA мрежата. През двата дни на събитието трафикът на данни достигна общо 1500 GB. По време на фестивала средната скорост на сваляне в 5G ULTRA бе над 300 Mbps.

Гейминг зоната на А1 продължава да бъде притегателно място за малки и големи, доказвайки, че геймингът е емоция, която свързва хората по време на най-големия фестивал за поп култура у нас.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*